Diari Oficial de la Generalitat Valenciana


Sumari del DOGV 4751, del 12-05-2004 (2004/4591)

Informació pública de les bases de les proves selectives per a proveir, pel procediment de concurs oposició, dues places d'auxiliar administratiu.
--------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4591


Data del document
:   26-04-2004

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * concurs administratiu
    * administració local
    * professió administrativa

Informació pública de les bases de les proves selectives per a proveir, pel procediment de concurs oposició, dues places d'auxiliar administratiu. [2004/F4591]
  
Es convoquen proves selectives per a proveir, pel procediment de concurs oposició, dues places d'auxiliar administratiu, escala d'administració general, subescala auxiliar, d'acord amb les següents bases específiques:
  
Primera. Objecte
  
És objecte de la present convocatòria la provisió en propietat, mitjançant el sistema de concurs oposició, de dues places d'auxiliar administratiu, vacants en la plantilla de personal funcionari de l'Ajuntament de Monforte del Cid, incloses en l'oferta d'ocupació pública de 2003, amb sotmetiment a la legislació vigent i al procediment selectiu que es detalla en les presents bases.
  
Segona. Característiques de les places
  
Les places que es convoquen s'enquadren en l'escala d'administració general, subescala auxiliar, de la plantilla de funcionaris de l'Ajuntament de Monforte del Cid.
  
Tercera. Requisits que han de reunir els aspirants
  
Per a prendre part en les proves selectives serà necessari reunir els requisits en les bases generals i a més:
  
Estar en possessió d'algunes de les següents titulacions: Graduat Escolar, Graduat en Educació Secundària, Formació Professional de Primer Grau, Cicle Formatiu de Grau Mitjà o equivalent, o en condicions d'obtindre'l en el termini de presentació de sol·licituds.
  
En el cas que la titulació s'haja obtingut en l'estranger és necessari que la mateixa estiga homologada. Així mateix, en el cas que s'al·legue títol equivalent haurà d'acreditar-se la seua equivalència.
  
Quarta. Sol·licituds
  
Les sol·licituds es formalitzaran en els terminis i formes previstos en les bases generals.
  
Cinquena. Admissió d'aspirants
  
L'admissió d'aspirants es realitzarà d'acord amb el procediment establit en les bases generals.
  
Sisena. Composició, designació i actuació del Tribunal Qualificador
  
La composició i funcionament del tribunal es realitzarà d'acord amb el procediment establit en les bases generals.
  
A efectes del que disposa el Reial Decret 236/1988, de 4 de març, sobre indemnitzacions per raó del servici, el Tribunal Qualificador és qualificat amb la categoria quarta corresponent al grup en què estan classificats les places objecte de la convocatòria.
  
Setena. Sistema selectiu
  
El sistema selectiu serà el concurs oposició.
  
La puntuació màxima que es pot aconseguir és de 10 punts. La fase d'oposició es valorarà amb un màxim de 6,5 punts i amb un màxim de 3,5 punts la fase de concurs.
  
1. Fase de concurs
  
No tindrà caràcter eliminatori i, en cap cas, podrà aplicar-se la puntuació obtinguda en esta fase per a superar els exercicis de la fase d'oposició.
  
Tots els mèrits al·legats hauran de posseir-se en el moment de finalització del termini de presentació de sol·licituds.
  
La valoració dels mèrits es realitzarà de la forma següent:
  
Experiència professional: es valorarà fins a un màxim de 2,8 punts. La valoració es realitzarà de la següent manera:
  
- Els servicis efectius prestats a l'Ajuntament de Monforte del Cid com a funcionari interí o laboral temporal, amb funcions corresponents a l'escala, subescala, classe o categoria professional objecte de la convocatòria, es valoraran amb 0,0389 per mes de servici efectiu.
  
- Els servicis efectius prestats en altres administracions públiques, amb funcions corresponents a l'escala, subescala, classe o categoria professional objecte de la convocatòria, es valoraran amb 0,0117 per mes de servici efectiu.
  
- Els servicis efectius prestats per compte alié en empreses públiques o privades, en categories professionals amb funcions anàlogues a la plaça objecte de la convocatòria, es valoraran amb 0,0117 per mes de servici efectiu.
  
Es consideraran servicis efectius els mesos complets prestats, amb excepció dels períodes d'excedència forçosa, excedència voluntària, suspensió de funcions i suspensió de contracte, excepte per incapacitat laboral i maternitat.
  
Només es computaran una vegada els servicis prestats simultàniament.
  
Formació: es valorarà fins a un màxim de 0,7 punts. La valoració es realitzarà de la següent manera:
  
- Per cada hora d'assistència a cursos sense certificat d'aprofitament: 0,0035.
  
- Per cada hora d'assistència a cursos amb certificat d'aprofitament: 0,0047.
  
Els cursos hauran de versar sobre matèries relacionades amb el temari i les funcions i tasques de la plaça objecte de la convocatòria.
  
En qualsevol cas, independentment que es tracte d'assistència o aprofitament, es valorarà només un curs de formació per matèria quan de l'anàlisi del contingut dels cursos es constate que els continguts tractats són coincidents i l'addició d'epígrafs concrets no suposa, per profunditat i extensió, l'ampliació substancial de coneixements sobre la matèria que es tracte. En cas de no constar el contingut concret dels cursos, l'elecció d'un únic curs per matèria es realitzarà automàticament, i es valorarà el curs amb nombre més gran d'hores de duració.
  
No es valoraran els cursos en què no s'especifique el nombre d'hores de duració d'este.
  
2.C) Presentació de documentació
  
La documentació requerida per a l'acreditació dels mèrits es presentarà pels aspirants junt amb la instància conforme al que disposa les bases generals. Junt amb esta documentació es presentarà:
  
1. Còpia autèntica o fotocòpia del títol exigit en la base tercera o del justificant d'haver abonat els drets per a la seua expedició.
  
En el supòsit d'haver invocat un títol equivalent a l'exigit haurà d'acompanyar-se certificat expedit per l'òrgan competent que acredite la citada equivalència.
  
En el cas de titulacions obtingudes en l'estranger s'aportarà fotocòpia compulsada de la credencial que acredite la seua homologació.
  
2. Els aspirants la nacionalitat dels quals no siga l'espanyola hauran de presentar la targeta de resident comunitari o targeta de resident en vigor, segons els casos.
  
En cap cas es valoraran mèrits no al·legats o no acreditats documentalment en el termini i forma establit per a la seua presentació.
  
Si els documents relatius als mèrits al·legats no s'aportaren per trobar-se en poder d'esta corporació, haurà de fer-se constar expressament esta circumstància en la sol·licitud, especificant la convocatòria en què els va presentar, amb indicació de la plaça convocada i la data, dades que si no es coneixen haurà de ser sol·licitat necessàriament per escrit per a la seua localització. En cas contrari, haurà d'aportar la documentació requerida.
  
2.D) Acreditació dels mèrits. El sistema d'acreditació dels mèrits al·legats serà el següent:
  
a) Acreditació dels servicis prestats en l'Ajuntament de Monforte del Cid, es realitzarà d'ofici per la corporació, a sol·licitud del secretari del Tribunal Qualificador, mitjançant certificat expedit per la Secretaria de la corporació en què es continga menció expressa dels servicis prestats.
  
b) Acreditació de servicis prestats en altres administracions públiques: certificat dels servicis prestats emés per l'administració on s'hagueren prestat, amb indicació del temps exacte de duració d'estos, i el tipus de funcions i tasques exercides.
  
c) Acreditació de l'experiència en empreses públiques/privades: certificat emés per la Tresoreria General de la Seguretat Social sobre el període d'alta, acompanyat del certificat de l'empresa acreditatiu de les funcions exercides o del contracte de treball compulsat.
  
d) Acreditació de la formació específica: es presentarà fotocòpia compulsada, o acompanyada de l'original per a la seua compulsa, del diploma o document acreditatiu de la realització del curs respectiu.
  
2.E) Valoració dels mèrits: la llista que continga la valoració dels mèrits es farà pública en el tauler d'anuncis de la corporació.
  
2.F) Qualificació final del concurs oposició: la qualificació final serà la resultant de sumar a la puntuació obtinguda en la fase de concurs, la puntuació obtinguda en la fase d'oposició.
  
2.G) Orde definitiu dels aspirants aprovats: l'orde definitiu dels aspirants seleccionats estarà determinat per la puntuació final obtinguda en el concurs oposició.
  
En cas d'empat, i per a dirimir-lo, s'atendrà en primer lloc la puntuació obtinguda en l'exercici pràctic, en segon lloc s'atendrà la puntuació obtinguda en la fase d'oposició, i en tercer lloc la puntuació obtinguda en experiència professional de la fase de concurs.
  
Si encara subsistix l'empat, es realitzaran exercicis de caràcter pràctic relacionats amb les funcions de les places convocades, tot això a efectes de dirimir l'empat. La valoració d'estos exercicis es realitzarà entre 0 i 10 punts i s'efectuarà als exclusius efectes de dirimir l'empat, sense que supose alteració de les puntuacions obtingudes en les qualificacions finals.
  
2. Fase d'oposició
  
Els exercicis i la seua forma de qualificació corresponent són els que a continuació s'indiquen:
  
Primer exercici: de naturalesa teòrica. S'avaluarà entre 0 i 10 punts, sent necessari obtindre un mínim de 5 punts per a superar-lo. El seu pes serà del 40% del total de la fase d'oposició.
  
Consistirà en la resolució d'un qüestionari tipus test, que versarà sobre el temari. El qüestionari constarà de preguntes amb quatre alternatives de resposta, sent només una d'estes correcta, i aplicarà, per a l'obtenció de la puntuació, la següent fórmula de correcció:
  
((Nre. d'encerts - (Nre. d'errors / 3)) / Nre. de preguntes) \* 10
  
Les preguntes del qüestionari s'agruparan en tres blocs. Les preguntes de cada un d'estos correspondran a cada bloc en què siga dividida la matèria, i cada aspirant haurà d'elegir dos dels tres blocs de preguntes.
  
Segon exercici: de naturalesa pràctica. S'avaluarà entre 0 i 10 punts, i serà necessari obtindre un mínim de 5 punts per a superar-lo. El seu pes serà del 60% del total de la fase d'oposició. La puntuació final de l'exercici pràctic s'obtindrà mitjançant l'aplicació de la següent fórmula:
  
(P.I: \* 0,60) + (P.S.P. \* 0,40)
  
Sent:
  
- P.I.: puntuació en la prova informàtica.
  
- P.S.P.: puntuació en el supòsit pràctic.
  
Este exercici es compon de dues proves, que són les següents:
  
a) Prova informàtica: consistirà en la resolució d'una prova de tractament de textos (Word), full de càlcul (Excel) i base de dades (Access), de nivell adequat i exigit per a la subescala, que serà fixat prèviament pel Tribunal Qualificador. Serà obligatori superar, d'una banda, l'exercici de Word i, per una altra, l'exercici d'Excel o l'exercici d'Access. L'exercici de Word tindrà un pes del 60% i l'altre exercici (Excel o Access) del 40%.
  
Esta prova té caràcter eliminatori, es qualificarà de 0 a 10 punts i serà necessari obtindre un mínim de 5 punts per a superar-la. El seu pes serà del 60% del total assignat a l'exercici pràctic. La puntuació de la prova d'informàtica s'obtindrà de la puntuació obtinguda en l'exercici de Word i la puntuació més alta de les obtingudes en l'exercici d'Excel i Access, mitjançant l'aplicació de la següent fórmula:
  
((P.W. \* 0,60) + (P.E./A. \* 0,40))
  
Sent:
  
- P.W.: puntuació en l'exercici de Word.
  
- P.E./A.: puntuació en l'exercici d'Excel o Access.
  
b) Supòsit pràctic: consistirà en la resolució d'un supòsit pràctic a elegir entre tres proposats pel tribunal, que versaran sobre el contingut del temari. Cada un d'estos estarà referit a cada un dels blocs en què siga dividida la matèria.
  
Esta prova té caràcter eliminatori, es qualificarà de 0 a 10 punts i serà necessari obtindre un mínim de 5 punts per a superar-la. El seu pes serà del 40% del total assignat a l'exercici pràctic.
  
Una vegada superats tots els exercicis, la puntuació final de la fase d'oposició serà la resultant d'aplicar la següent fórmula:
  
((P.P. \* 0,60) + (P.T. \* 0,40)) \* 0,65
  
Sent:
  
- P.P.: puntuació en l'exercici pràctic.
  
- P.T.: puntuació en l'exercici teòric.
  
Qualificació dels exercicis: la qualificació del segon exercici es fixarà sumant les puntuacions atorgades pels membres del tribunal, i dividint el total pel nombre de puntuacions. En el cas del primer exercici, la qualificació serà la resultant d'aplicar la fórmula de correcció corresponent.
  
Quan entre les puntuacions atorgades pels membres del tribunal existisca una diferència de tres o més enters entre les qualificacions màxima i mínima de la mitjana de les puntuacions atorgades, seran automàticament excloses, i es traurà la puntuació mitjana entre les qualificacions restants, sent necessari que es conserven com a mínim tres de les puntuacions atorgades per a poder qualificar. Si això no fóra possible, el tribunal procedirà a avaluar novament.
  
Les qualificacions resultants es faran públiques a través del tauler d'anuncis de la corporació.
  
Huitena. Començament i desenvolupament de les proves selectives
  
Segons el que establix les bases generals.
  
Si en algun moment del procés selectiu el tribunal tinguera coneixement que algun dels aspirants no complix un o diversos dels requisits exigits o del certificat acreditatiu resultara que la seua sol·licitud patix d'errors o falsedats, que impossibilitaren el seu accés a la subescala en els termes establits en les convocatòries, haurà de proposar, prèvia audiència de l'interessat, la seua exclusió a l'autoritat convocant, i comunicarà, als efectes procedents, les inexactituds o falsedats formulades per l'aspirant en la sol·licitud d'admissió a les proves selectives.
  
Novena. Relació d'aprovats i proposta del tribunal
  
Conforme al que establixen les bases generals.
  
Deu. Presentació de documents. Nomenaments
  
Conforme al que establixen les bases generals.
  
Onze. Impugnació
  
Conforme al que establixen les bases generals.
  
Dotze. Incidències
  
Conforme al que establixen les bases generals.
  
ANNEX
  
Temari
  
Bloc I
  
1. La Constitució Espanyola: estructura i contingut, la reforma constitucional, drets i deures fonamentals, el Tribunal Constitucional.
  
2. La Constitució Espanyola: la Corona, les Corts Generals, el Govern i l'administració, relacions entre el Govern i les Corts Generals.
  
3. El règim autonòmic de la Comunitat Valenciana. L'Estatut d'Autonomia: estructura i contingut, competències de la Generalitat Valenciana.
  
4. L'Estatut d'Autonomia: les Corts Valencianes, l'administració de justícia. El Govern i l'administració pública de la Generalitat Valenciana.
  
5. La Unió Europea: orígens i evolució. Organització. Competències. El dret europeu.
  
6. L'administració pública en l'ordenament jurídic espanyol. L'administració de l'estat. L'administració de les comunitats autònomes. L'administració local. L'administració institucional.
  
7. La qualitat en la prestació de servicis per les administracions públiques. El sistema de cartes de servicis. El sistema de queixes i suggerències.
  
Bloc II
  
1. Sotmetiment de l'administració al dret. Fonts del dret públic. Principis d'actuació i principis d'organització de l'administració pública. Relacions entre administracions públiques.
  
2. L'activitat de les administracions públiques: drets dels ciutadans, arxius i registres, termes i terminis. Els actes administratius: requisits i eficàcia. El silenci administratiu.
  
3. El procediment administratiu. Fases del procediment. Els recursos administratius.
  
4. Els contractes de les administracions públiques: contractes administratius i contractes privats. Actuacions relatives a la contractació. Tipus de contractes administratius.
  
5. Els béns de les entitats locals. El règim jurídic dels béns de domini públic. El règim jurídic dels béns patrimonials.
  
6. Els servicis públics de les entitats locals. Els modes de gestió dels servicis públics. Consideració especial de la concessió.
  
7. Personal al servici de les entitats locals: personal funcionari i personal laboral. Drets i deures del personal. Provisió de llocs de treball. Situacions administratives. Règim disciplinari.
  
Bloc III
  
1. El règim local espanyol: regulació i principis constitucionals. L'autonomia local.
  
2. El municipi. Organització. Funcionament. Competències.
  
3. La província. Organització. Funcionament. Competències.
  
4. Les hisendes locals. Referència als recursos de les hisendes locals. Les ordenances fiscals.
  
5. El pressupost: concepte i estructura. Elaboració, aprovació i execució. Modificacions pressupostàries. Execució de la despesa.